గట్టుపల్లి బాలకృష్ణమూర్తి

గట్టుపల్లి బాలకృష్ణమూర్తి (జి.బి.కె. మూర్తి) తెలుగు నాటకరంగ నటుడు, రచయిత, దర్శకుడు.నటుడిగా... రచయితగా బహుముఖ ప్రజ్ఞాశాలి గట్టుపల్లి, ఆంధ్రజ్యోతి సిటీలైఫ్, నెల్లూరు ఎడిషన్, 30 ఆగస్టు 2017, పేజి 9.  ప్రియదర్శిని నెల్లూరు కళా సంస్థ ద్వారా అనేక నాటక ప్రదర్శనలు చేశాడు. 2017లో ఆంధ్రప్రదేశ్ ప్రభుత్వం నుండి జిల్లాస్థాయిలో కందుకూరి పురస్కారం అందుకున్నాడు. 2 నాటక నంది అవార్డులను కూడా పొందాడు.నాటక నందీశ్వరుడు, ఈనాడు నెల్లూరు సాంస్కృతికం, నెల్లూరు జిల్లా ఎడిషన్, 13 సెప్టెంబరు 2013, పేజి 9.

 జననం, విద్య 
మూర్తి 1948, నవంబరు 5న గోపాలకృష్ణయ్య - లలితాంబ దంపతులకు ఆంధ్రప్రదేశ్ లోని నెల్లూరులో జన్మించాడు.కొత్త దేహం నాటిక రచయిత జిబికె మూర్తి పరిచయం, అజో-విభొ-కందాళం నాటికలు 2019, తొలి ముద్రణ 2019, అజో-విభొ-కందాళం ఫౌండేషన్ హైదరాబాదు, పేజి 108.

 వ్యక్తిగత జీవితం, ఉద్యోగం 
మూర్తికి సరోజతో వివాహం జరిగింది. స్టేటుబ్యాంక్ అఫ్ ఇండియాలో ఉద్యోగం చేసి, 2001 మార్చిలో వాలంటరీ రిటైర్మెంట్ తీసుకున్నాడు.

 నాటకరంగ ప్రస్థానం 
9 సంవత్సరాల వయసులో 1957లో తన తోటి మిత్రులతో కలిసి "లవకుశ" నాటికలోని లక్ష్మణుడి పాత్రలో నాటకరంగంలోకి ప్రవేశించాడు. అలా అర్ధణ, అణా టిక్కెట్టు పెట్టి ప్రదర్శనలు ఇచ్చాడు. 1967లో కావలిలో జవహర్ భారతి కాలేజీలో "మానవుడు" నాటికలో తాత పాత్ర ద్వారా గుర్తింపు పొందాడు.

1975 నుండి 1999 వరకు బ్యాంక్ పోటీలలో నటించాడు. ఆ సమయంలో మూర్తికి అనేకమంది నాటక ప్రముఖులతో పరిచయం పెరిగింది. వారితో కలిసి అనేక నాటక ప్రదర్శనల్లో పాల్గొన్నాడు. 1973 - 74 మధ్యకాలంలో ఏలూరు తెలుగు దర్బార్ నాటక పరిషత్ లో మొదటిసారిగా గూడూరు సంస్థ ప్రదర్శించిన "వైకుంఠపాళి" నాటకం ద్వారా పరిషత్తు నటుడిగా రంగప్రవేశం చేశాడు. 2004లో నాటక రచనను ప్రారంభించి 11 నాటికలు, 3 నాటకాలు రాశాడు.

 నాటకాలు, నాటికలు 

 నాటికలు: స్పందన, ఆనందం, హరిత, సంకల్పం, విజన్ 2047, లబ్ డబ్, మంచోడు, తలుపు చప్పుడు,నంది వేదికపై నటనార్చన, సాక్షి నెల్లూరు ఎడిషన్, 2017 ఫిబ్రవరి 10, పేజి 8. తెర తీయరా! నీలోనే!
 నాటకాలు: బృందావనం, మనసులు కలిస్తే, నాటకం

 అవార్డులు 
 జిల్లాస్థాయి కందుకూరి పురస్కారం - ఆంధ్రప్రదేశ్ ప్రభుత్వం, 30 ఏప్రిల్ 2017.

 మూలాలు 

వర్గం:1948 జననాలు
వర్గం:శ్రీ పొట్టి శ్రీరాములు నెల్లూరు జిల్లా
వర్గం:నెల్లూరు జిల్లా కథా రచయితలు
వర్గం:నెల్లూరు జిల్లా నాటక రచయితలు
వర్గం:నెల్లూరు జిల్లా రచయితలు
వర్గం:నెల్లూరు జిల్లా వ్యక్తులు
వర్గం:నెల్లూరు జిల్లా రంగస్థల నటులు